Parano

Parano aŭ Paranao estas la due plej granda rivero de Sud-Ameriko kaj unu el plej longaj en la mondo. Ĝi fontas en sudorienta, meza parto de Brazilo kaj fluas ĝenerale en sudan direkton ĉirkaŭ 4.000 km longe. Fine ĝi kuniĝas kun rivero Urugvajo kaj formas la grandegan funelforman alfluejon nome La Plata.

Ekde la komenco - ekde la kunfluo de Rio Grande kaj Paranaíba - ĝis kunfluo de rivero Paragvajo, ĝi havas la nomon Alto (Supra)-Paraná. En la supra parto ĝi havas 3 alfluantojn nome Tietê, Paranapanema kaj Iguaçu. Tiuj fontas en sudorienta Brazilo, proksime al la Atlantiko. Fama vidindaĵo de montara parto de Alto Paraná estis la Guairá-kaskado. Tiujn vicojn da kaskadoj englutis la Itajpu-akvobaraĵo.

Inter la riveroj Iguaçu kaj Paragvajo, la Alto Paraná formas limon inter Paragvajo kaj Argentino. Post la rivera enfluejo de Paragvajo, ĝi fluas nur sur argentina teritorio. Ĝi trapasasa urbojn kiaj Corrientes. Ĉe Santa Fe alfluas ĝin la rivero Salado. Inter la urboj Santa Fe kaj Rosario elformiĝas la riverdelto de Parano, kiu larĝas ĉe la supro ĉirkaŭ 20, sube ĉirkaŭ 65 km. En la delto ĝi plu disbranĉiĝas, la du plej lastaj kanaloj estas la Paraná Guazú kaj Paraná de las Palmas.

 Akvokolekta areo 

La akvokolekta areo de Parano estas ĉirkaŭ 3.000.000 km², sudorienta parto de Brazilo, Paragvajo, orienta Bolivio kaj norda Argentino. Ĝi estas la plej parto de la iom pli ampleksa Plata Baseno. Alfluanto estas la Rivero Iguazuo kiu formas la akvofalojn Iguacuo.

 Akvobaraĵoj 

 Ilha-Solteira-akvobaraĵo (surfaco 1.195 km², volumeno 21,06 km³)
 Jupia-akvobaraĵo (544 km², 3,68 km³)
 Três-Lagoas-akvobaraĵo ("Tri lagunoj")
 Porto-Primavera-akvobaraĵo (2.250 km², 18,50 km³)
 Ilha-Grande-akvobaraĵo
 Itajpuo (1.460 km²; 29 km³)

 Bildaro 

 Referencoj 

Kategorio:Riveroj en Sudameriko
Kategorio:Riveroj en Brazilo
Kategorio:Riveroj en Argentino
Kategorio:Riveroj en Paragvajo
Kategorio:Internaciaj riveroj
Kategorio:Landlimaj riveroj